**Mezőgazdasági mérnöki alapképzési szak - hallgatói elégedettség értékelése 2023**

A mezőgazdasági mérnöki alapképzési szak hallgatói a korábbi évek gyakorlatának megfelelően a megadott szempontrendszer szerint értékelték a mezőgazdasági mérnöki alapképzési szakot. 2023-ban 14 hallgatónk töltötte ki a kérdőívet, mely az összes hallgatónk 19%-a. A 2022-es kitöltési arányokhoz (10 hallgató, 14%) képest enyhe javulás történt.

1. **A szakon folyó oktatás színvonala**

A szakon folyó oktatás színvonalának hallgatói megítélése jónak tekinthető. A hallgatók döntő többsége, 50%-a szerint megfelelő az oktatás színvonala, 28,6% szerint magas színvonalú oktatás folyik. A képzés színvonalát erősen hullámzónak tartotta 21%. Utóbbi kedvezőtlenebb érték a 2022-es felméréshez (10%) viszonyítva.

1. **A leginkább fejlesztett képességek**

A szakon folyó képzés a hallgatók megítélése szerint leginkább az önálló tanulást (57%), kommunikációt (50%), csapatmunkát (43%) és a megszerzett tudás alkalmazását (43%) fejleszti. Ezek az arányok kedvezőbbek a 2022-es értékekhez képest. Egyes hallgatók szerint a szövegértési készségeik is fejlődtek a képzés során.

1. **Az oktatók szakmai felkészültsége**

Az oktatók szakmai felkészültségét kiemelkedőnek találta 29%. Az oktatók szakmai felkészültségét megfelelőnek tartotta 57%. Mindössze 14% találta egyénenként erősen változónak találta az oktatók szakmai felkészültségét. Ezek az értékek hasonlóak a 2022-ben mértekhez.

1. **Tantárgyi követelményrendszer**

Magasnak, de teljesíthetőnek tartja a követelményeket a hallgatók 79%-a. 14%-uk tartja a követelményeket magasnak, nagyon nehezen teljesíthetőnek 7% szerint reálisak a követelmények és arányosak a közvetített tananyaggal. Ezek az értékek hasonlóak a 2022-ben mértekhez.

1. **Az oktatók és hallgatók viszonya**

Az oktatók és hallgató viszonyát a kölcsönös tisztelet és megbecsülés jellemzi (6-ból 5,4 pont, 2022-ben 6-ból 5,2 pont). Jónak értékelték a hallgatók a segítségnyújtást és a konzultációs lehetőségeket (6-ból 4,8 pont). Partneri a viszony az oktatók és hallgatók között (4,71 pont).

1. **Szakhoz kapcsolódó szakmai gyakorlat**

A hallgatók 86%-a szerint a szakhoz kapcsolódó szakmai gyakorlat jól szervezett, átgondolt, naprakész tudásra tehetnek szert. Ez jelentős javulás 2022-höz képes, amikor a hallgatóknak csupán 50%-a nyilatkozott így. A hallgatók 14,3%-a szerint a mindez jól szervezett, de elavult tudást közvetít, míg 2022-ben ez az érték 40%-os volt. Ez jelentős javulás.

1. **Képzési infrastruktúra**

A hallgatók a képzési infrastruktúrát közepesnek, közepesnél jobbnak, néhány esetben jónak ítélték meg. Jónak minősítették a laborok és műhelyek felszereltségét (6-ból 5,1 pont), a gyakorlótermek biztosítását (4,9 pont). Továbbra is legkedvezőtlenebbnek a számítógépek elérhetőségét (3,3 pont) tartották. E paraméterben nincs javulás 2018 óta.

1. **A szak által szervezett tanulmányutak,** **üzemlátogatások**

A szak által szervezett tanulmányutakkal teljesen elégedett hallgatók aránya 71,4% (ez 2018-ban csak 40%-os volt). 21,4% értékelte úgy, hogy kevés hallgató számára biztosítanak ilyesfajta lehetőségeket.

1. **Tanulmányi és Felvételi Csoport működése**

A Tanulmányi és Felvételi Csoport működését a szakon tanulók közepesnek, vagy közepesnél jobbnak ítélték meg (3,43 – 4,14 pont a 6-ból), ez kis mértékű javulás 2022 óta.

1. **Intézeti adminisztráció**

Az intézeti adminisztráció megítélése jó, ill. kiváló volt (4,36-4,57 pont), ez hasonló volt a 2022-es értékhez.

1. **Kreditek elismerése, órarend rugalmassága**

A más intézményekben szerzett kreditek elismertetését 6-ból 5,17 pontra, az egyetemen belül egy másik képzés során megszerzett kreditek elismertetését 4,57 pontra, az órarend rugalmas átalakítását és a tanulmányi idő kitolódását 4,5 pontra értékelték a hallgatók. Ez jelentős javulás 2022-höz viszonyítva.

1. **A szak megítélése**

A szak hírnevének hallgatói megítélése jó (6-ból 4,1 pont). Az itt szerzett szakképzettség piacképességének értékelése jó (4,9 pont), hasonlóan a szakon végzett hallgatók elhelyezkedési esélyeihez (4,6 pont). Valamennyi érték javult 2022-höz viszonyítva.

1. **Elhelyezkedési szándék**

A kérdőívet kitöltő hallgatók 93%-a az itt szerzett szakképzettséggel szeretne elhelyezkedni.

Hallgatók javaslatai: „Jó lenne ha kisgyermekes tanulóknak is biztosítani tudnának olyan helyet, ahol ellátja babáját a C-épületen belül is. Több gyakorlat lehetőség kéne technikailag fejlett helyeken, ahol releváns tapasztalatokat lehet szerezni, melyet a munkaerő piacon is fel lehet használni. Legyen gyakorlat orientált a képzés. Tantermek állapota és felszereltsége versenyképes a többi egyetemével. Kis létszámú csoportok miatt a tanár-diák kapcsolat megfelelő. Laborokban a már meglévő gépek jól használhatóak, de a vizsgálandó input anyagok akadozva, vagy kevéssé érkeznek meg”.

**A hallgatói vélemények alapján megfogalmazott javaslatok az intézeti vezetés felé:**

Számítógép hozzáférést és a számítógépek számát javítani kell.

Nyíregyháza, 2023. június 27.

Dr. Simon László

a mezőgazdasági mérnöki alapszak szakfelelőse